Author: Slepickova
Last saved by: Chvastek

Použitie prebytku hospodárenia Mesta Žilina za rok 2007

Výsledok hospodárenia mesta za rok 2007 je prebytok rozpočtu vo výške  270 022 156,00 Sk, ktorý pozostáva : 

- zostatky na bežných bankových účtoch mesta                 109 954 100,11  Sk	         
- nevyčerpané prostriedky účelovo určené zo ŠR                 83 816 268,14  Sk                      
- prebytok bytového hospdárenia ( II.účtovný okruh )           65 950 732,14   Sk	
        - odvedené príjmy školských rozpočtových organizácií        10 301 055, 61   Sk         

V zmysle ustanovenia § 16  odsek 6 zákona č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa na účely tvorby peňažných fondov pri usporiadaní prebytku rozpočtu obce z  prebytku vylučujú : 

•	nevyčerpané prostriedky účelovo určené na bežné výdavky  poskytnuté v predchádzajúcom rozpočtovom roku  vo výške  81 816 268,14 Sk  ( prenesené kompetencie štátnej správy, regionálny rozvoj )
•	nevyčerpané prostriedky účelovo určené na kapitálové  výdavky a poskytnuté v predchádzajúcom rozpočtovom roku  vo výške  2 000 000,-  Sk (pre ZŠ Karpatská ul.)
•	príjmy školských rozpočtových organizácií poukázané v zmysle zákona NR SR  č. 431/2002 Z. z. o účtovníctve na účet mesta vo výške 10 301 055,61 Sk – tieto budú následne vrátené školským zariadeniam na použitie na bežné výdavky.

Nevyčerpané prostriedky účelovo určené na bežné  a kapitálové výdavky  poskytnuté v predchádzajúcom rozpočtovom roku  je možné použiť v nasledujúcich rozpočtových rokoch v súlade s ustanovením § 8 odsek 4 a 5 zákona č.523/2004 Z.z. o rozpočtových pravidlách verejnej správy  v znení neskorších predpisov. 

Prebytok rozpočtu mesta  za rok 2007, ktorý  je vo výške  175 904 832,25  Sk navrhujeme použiť nasledovne : 

•	prebytok bytového hospodárstva (Bytterm – II. účtovný okruh) vo výške 65 950 732,14 Sk ponechať na zabezpečenie údržby bytového fondu s následným predložením jeho čerpania

•	prebytok - zostatky na bežných bankových účtoch mesta vo výške 109 954 100,11  Sk  použiť na tvorbu rezervného fondu mesta. Do príjmovej časti rozpočtu na rok 2008 bude fond zapojený prostredníctvom položky  454 rozpočtovej klasifikácie - prevod prostriedkov z  peňažných fondov.
Rezervný fond bude použitý v zmysle § 15 Zásad rozpočtového hospodárenia Mesta Žiliny schváleného uznesením Mestského zastupiteľstva v Žiline č. 72/2005 zo dňa 12.12.2005 na krytie výdavkov mesta  v rozpočtovom roku  2008 a to konkrétne :
-	na splátku komunálnych obligácií KOM Žilina IV. vo výške  96 000 000 Sk
-	na krytie výdavkov mesta vo výške 13 954 100,11,- Sk v zmysle 2. zmeny rozpočtu na rok 2008